《迎日词》
明代·孙炎

凤炙兮麟脯，瑶席兮桂俎。
乐万舞兮如云，吹笙竽兮龙二女。
干舞舞，载以舆。
六苍虹，历天衢。
云霈霈兮夜未艾，执长辔兮久相待。

作者简介：（1323—1362）明应天府句容人，字伯融。元末与丁复、夏煜游，有诗名，谈辨风生，雅负经济。朱元璋下金陵，炎从征浙东，以功授池州同知，进华阳知府，擢行省都事，克处州，授总制，措置有方。后为苗将贺仁德部俘杀，年四十。太祖即位，追封丹阳县男，谥忠悯。有《左司集》。